ועדת הכספים, כנסת 18, פרוטוקול מספר 1034, 2012-03-05 11:40

משה גפני: אני פותח את ישיבת .

משה גפני: אנחנו הקמנו צוות בדיקה שיבדוק את כל הנושא של ההטבות של שרים, שופטים וכל מה שנלווה אליהם וביקשנו לעשות סדר בנושא, דבר שלא נעשה עד היום.

משה גפני: את מה שו תאשר, את זה נותנים ולא יכול להיות שכל חשב של משרד ממשלתי או כל מנהל של בתי משפט או כל מישהו אחר נותן כראות עיניו.

משה גפני: צריכה להיות החלטה מסודרת.

משה גפני: מה שמאושר, מאושר, מה שלא מאושר, לא נותנים.

משה גפני: אחד הנושאים שעלה זה הנושא של ההוצאות הרפואיות לשופטים ותיקים ולשרים ותיקים.

משה גפני: אנחנו אמרנו שההסדר שיהיה לגבי השופטים, יהיה גם לגבי השרים.

משה גפני: ההצעה המקורית הייתה שיהיו שני שלישים על חשבון המדינה כדי לגלם את הוצאות המס ושליש על חשבון השופט או השר, אבל זה יחול רטרואקטיבית.

משה גפני: במהלך הדיונים שאנחנו קיימנו, הגענו למסקנה אחרת.

משה גפני: חבר הכנסת אדרי, בבקשה, אם אתה יכול להציע את ההצעה.

משה גפני: חבר הכנסת יעקב אדרי, תציג בבקשה את ההצעה.

יעקב אדרי: היו לנו כמה כללים שקבענו בוועדת המשנה.

יעקב אדרי: ראשית, כל מה שיחול כאן, יחול על חברי הכנסת והשרים.

יעקב אדרי: שנית, רצינו מאוד והדגשנו את זה שיותר פרקטי וזה טוב לכולם למרות שכבוד השופטת העלתה כמה בעיות שכביכול הובטח וכי היה משא ומתן, אבל לטובת כולם הגענו להצעה שאומרת שבמקום 66 אחוזים, שני שליש-שליש, יהיה 75-25 אחוזים ואני חושב שזה נותן פתרון הוגן לכולם.

משה גפני: זה לא יהיה רטרואקטיבי.

יעקב אדרי: חד משמעית לא.

יעקב אדרי: מה-1 בינואר 2012.

משה גפני: 75 אחוזים על המדינה ו-25 אחוזים על נושא המשרה.

יעקב אדרי: נכון.

יעקב אדרי: דבר נוסף.

יעקב אדרי: לא דרשנו את זה כדרישה אבל אנחנו מבקשים בכל זאת ממשרד הבריאות להתקין רשימה שתכלול את כל הנושאים.

יעקב אדרי: אנחנו מבקשים את זה כבר בפעם החמישית, השישית והשביעית וגם הרב גפני ביקש זאת.

יעקב אדרי: משרד הבריאות ייקח על עצמו להכין רשימה, ככל שניתן רחבה והולכת לקראת העניין, אבל שיכין רשימה שכולם ידעו מה אפשר ומה אי אפשר.

יעקב אדרי: זה יעשה טוב לכולם.

משה גפני: נכון מאוד.

משה גפני: ציון, זאת ההחלטה שלנו.

ציון פיניאן: בסדר.

משה גפני: אנחנו מצביעים על אישור ההצעה הזאת.

משה גפני: בעד אישור ההצעה – פה אחד ההצעה אושרה

שגית אפיק: צריך להקריא אותה.

שלומית ארליך: החלטת גמלאות לנושאי משרה ברשויות השלטון (שרים ושאיריהם), התשע"ב-2012 בתוקף הסמכות לפי סעיף 1 לחוק גמלאות לנושאי משרה ברשויות השלטון, התשכ"ט-1969, מחליטה של הכנסת לאמור: 1.

שלומית ארליך: הוספת סעיף 22א בהחלטת גמלאות לנושאי משרה ברשויות השלטון (שרים ושאיריהם) התשמ"א-1981, לפני סעיף 23 יבוא: "22א.

שלומית ארליך: שירותים רפואיים 75 אחוזים מהמס המוטל על שירות רפואי ואשפוז שזכאי להם שר לשעבר ובני משפחתו, שאירי שר ושאירי שר לשעבר מכוח החלטת גמלאות לנושאי משרה ברשויות השלטון (שרים ושאיריהם) (תיקון) התשמ"ו-1986, יהיה על חשבון אוצר המדינה".

שלומית ארליך: 2.

שלומית ארליך: תחילה תחילתו של תיקון זה ביום ו' בטבת התשע"ב (1 בינואר 2012) ואילך.

שגית אפיק: זה לגבי שרים.

שגית אפיק: לגבי נושאי משרה שיפוטית.

שגית אפיק: החלטת גמלאות לנושאי משרה שיפוטית (תיקון מס' 2), התשע"ב-2012 בתוקף הסמכות לפי סעיף 10 לחוק יסוד: השפיטה, סעיף 8 לחוק בית הדין לעבודה, התשכ"ט-1969, סעיף 26(ד) לפקודת התעבורה, סעיף 17 לחוק הדיינים, התשט"ח-1955, סעיף 15 לחוק הקאדים, התשכ"א-1961 וסעיף 20 לחוק בתי הדין הדרוזיים, התשכ"ג-1962, מחליטה של הכנסת לאמור: 1.

שגית אפיק: הוספת סעיף 7א1 בהחלטת משכורת נושאי משרה שיפוטית, התשמ"א-1981 (להלן – ההחלטה העיקרית), אחרי סעיף 7א יבוא: "7א1 אשפוז ושירותים רפואיים 75 אחוזים מהמס המוטל על אשפוז ושירותים רפואיים שזכאי להם נושא משרה שיפוטית ובני משפחתו מכוח החלטת משכורת נושאי משרה שיפוטית (תיקון מס' 2), התשמ"ו-1986, יהיה על חשבון אוצר המדינה".

שגית אפיק: 2.

שגית אפיק: תחילה תחילתו של תיקון זה ביום ו' בטבת התשע"ב (1 בינואר 2012) ואילך.

שלומית ארליך: החלטת גמלאות לנושאי משרה ברשויות השלטון (נושאי משרה שיפוטית ושאיריהם) (תיקון) התשע"ב-2012 לגבי שופטים, זה חל גם על שופטים לשעבר וגם על שופטים מכהנים.

שלומית ארליך: בתוקף הסמכות לפי סעיף 1 לחוק גמלאות לנושאי משרה ברשויות השלטון, התשכ"ט-1961, מחליטה של הכנסת לאמור: 1.

שלומית ארליך: תיקון סעיף 24 בהחלטת גמלאות לנושאי משרה ברשויות השלטון (נושאי משרה שיפוטית ושאיריהם) התשמ"א-1981, בסעיף 24, האמור בו יסומן "(א), ואחריו יבוא: "(ב) 75 אחוזים מהמס המוטל על שירות רפואי ואשפוז לזכאי לי סעיף קטן (א), יהיה על חשבון אוצר המדינה".

שלומית ארליך: 2.

שלומית ארליך: תחילה תחילתו של תיקון זה ביום ו' בטבת התשע"ב (1 בינואר 2012) ואילך.

משה גפני: אנחנו מצביעים.

משה גפני: אנחנו מצביעים על הנושא של נושאי משרה על ההוצאות הרפואיות.

משה גפני: אנחנו מצביעים על אישור הנוסח שקראה היועצת המשפטית.

משה גפני: בעד אישור הנוסח שקראה היועצת המשפטית – פה אחד הנוסח אושר

משה גפני: ניתן אישור בהתאם למה שהקריאה היועצת המשפטית של הוועדה.

משה גפני: אנחנו מצביעים על בקשת רביזיה של מספר חברי כנסת.

רוחמה אברהם-בלילא: לפני ההצבעה.

רוחמה אברהם-בלילא: אדוני היושב ראש.

משה גפני: רביזיה לא מנמקים.

משה גפני: אנחנו מצביעים על הרביזיה.

משה גפני: בעד אישור הרביזיה – הרביזיה לא התקבלה

משה גפני: הרביזיה לא התקבלה.

רוחמה אברהם-בלילא: אדוני היושב ראש, אני רוצה לומר משהו.

משה גפני: בבקשה.

משה גפני: אפשר אחרי כן, אין בעיה.

משה גפני: הרביזיה לא התקבלה.

רוחמה אברהם-בלילא: אני רוצה לומר משהו.

שלמה מולה: אדוני היושב ראש, אתה למדת מדודו רותם להגיד כן ואז להצביע נגד?

משה גפני: לא.

משה גפני: יש לי עוד הרבה דברים שאני צריך ללמוד אבל לא דווקא את זה.

משה גפני: רביזיה קודם כל צריך לאשר ואם מאשרים, מתחילים לנמק.

רוחמה אברהם-בלילא: אדוני היושב ראש, אני שמחה שגם השר לשעבר אבישי ברוורמן נכנס לכאן מכיוון שחברי הקואליציה, כאשר הם נכנסו והצביעו על הקיצוץ הזה של השבעה מיליארד שקלים כמקשה אחת, הם לא ידעו על מה הם מצביעים ואני רוצה להראות להם.

רוחמה אברהם-בלילא: אני לא יודעת אם זה חוקי.

רוחמה אברהם-בלילא: פניתי ליועצת המשפטית של הוועדה.

משה גפני: אם זה לא חוקי, אנחנו נבטל את זה.

רוחמה אברהם-בלילא: בסדר גמור.

רוחמה אברהם-בלילא: פניתי ליועצת המשפטית של הוועדה ופניתי גם ליועץ המשפטי של הכנסת והם בודקים את העניין הזה.

רוחמה אברהם-בלילא: יש כאן סעיף תקציבי שלך, של לשכת השר שלך.

אבישי ברוורמן: אני כבר לא שר.

רוחמה אברהם-בלילא: כמה זמן אתה כבר לא שר?

אבישי ברוורמן: אני חושב למעלה משנה.

רוחמה אברהם-בלילא: למעלה משנה אתה לא שר.

רוחמה אברהם-בלילא: זאת אומרת שגם בהפחתות הקודמות שאושרו, זה לא נעשה.

רוחמה אברהם-בלילא: הגיע לכאן התיקון של התקציב הדו שנתי, שנה וקצת אבישי ברוורמן לא שר, ואתם כולכם הצבעתם על כך.

רוחמה אברהם-בלילא: אני לא מוותרת על חוות הדעת של היועצת המשפטית לוועדה.

משה גפני: אין בעיה.

משה גפני: אני רק רוצה לומר באופן קבוע בהעברות שמגיעות, באופן קבוע, מקומו של השר לשעבר אבישי ברוורמן לא נעדר.

משה גפני: תמיד מופיע הסעיף הזה.

רוחמה אברהם-בלילא: הצבעתם כאן על הכול כמקשה אחת.

משה גפני: בכל העברה יש מקשה אחת.

רוחמה אברהם-בלילא: השאלה אם לסעיף הזה יש השלכה גורפת לגבי כל ההצבעה.

זהבה גלאון: אדוני, נלחמנו כאריות ונפלנו כזבובים.

זהבה גלאון: כשראיתי את אלקין כאן, הבנתי שאנחנו נופלים כזבובים.

משה גפני: למה?

משה גפני: הסתדרנו קודם בלי אלקין.

זהבה גלאון: לא.

זהבה גלאון: איך שהוא נכנס, הבנתי שהלך עלינו.

זהבה גלאון: אני רואה כאן את יושב ראש הקואליציה.

זאב אלקין: אמר לי חיים כץ שהוא לא יכול לבוא ולכן באתי אני.

משה גפני: אני לא מבין את הסיפור הזה של הדרת נשים.

משה גפני: כמה התאמצנו שזהבה גלאון תקבל את ראשות מרצ ועכשיו אתם מפריעים לה.

זהבה גלאון: הוא התפלל בשבילי.

זהבה גלאון: אמרתי שלא יועיל, לא יזיק.

משה גפני: על פי רוב התפילות מועילות.

זהבה גלאון: אדוני, בנימה יותר רצינית.

זהבה גלאון: אני לא מבינה מה הבהילות של הקואליציה לעשות מחטף כזה.

זהבה גלאון: כבר ניצחתם, כבר העברתם את זה, אבל אני באמת רוצה לשאול שאלה.

זהבה גלאון: ישב כאן נציג האוצר והתחיל להסביר לנו שצריך חינוך לגיל הרך.

זהבה גלאון: אנחנו נגד חינוך לגיל הרך?

זהבה גלאון: הייתם מביאים חינוך לגיל הרך,

זהבה גלאון: היינו מצביעים אתכם.

זהבה גלאון: מה הבהילות הזאת?

זהבה גלאון: לעשות מיני חוק הסדרים.

זהבה גלאון: זה מיני תקציב.

זהבה גלאון: זה חוק הסדרים משופץ.

זהבה גלאון: מה קרה שהייתה הבהילות עכשיו להביא את הכול כמקשה אחת?

זהבה גלאון: מדובר במיליארדי שקלים.

משה גפני: אני אסביר לך.

משה גפני: אני משתדל כל הזמן גם בהצבעות וגם בדיונים – להוציא תקציב כי תקציב זה קואליציה-אופוזיציה – וגם במקרה הזה ניסיתי וניהלתי משא ומתן עם האוצר במשך מספר חודשים.

משה גפני: דיבר אתי גם ראש הממשלה לגבי העניין הזה של המכשול בסיני שהוא גובל בפיקוח נפש.

משה גפני: הוא אמר שכל עוד אני לא מאשר את זה, יכול להיות שתיעצר העבודה עם הקבלנים.

משה גפני: יש את הנושא של החינוך עליו דיבר אתי גדעון סער.

משה גפני: הוא דיבר אתי כמה פעמים והוא אמר שככל שעוברים הימים ואני לא מאשר את זה בו, הסבירות שהם יוכלו להגיע לשנת הלימודים תשע"ג עם פתיחת חינוך חינם כפי שהתקבלה ההחלטה וכפי שכולנו מעוניינים שזה יקרה, זה פשוט לא יקרה בגלל העיכוב.

זהבה גלאון: למה לא הצבענו על כל סעיף בנפרד?

זהבה גלאון: היה בא לכאן גדעון סער, היה בא לכאן ראש הממשלה.

משה גפני: הצליח גדעון סער להוציא את הנושא של הבינוי מתוך המכלול.

משה גפני: אני ביקשתי להוציא הרבה דברים מהמכלול ולהצביע בנפרד.

משה גפני: מטבע הדברים הממשלה לא הסכימה בשום פנים ואופן.

משה גפני: יש הבדל בינינו, בסופו של דבר, במקרה כזה, בין קואליציה לאופוזיציה ואני גם אומר לך מדוע, מה שאני לא אוהב לעשות כי אני לא אוהב שיש כאן הצבעות של קואליציה ואופוזיציה אבל ידעתי שאין מנוס.

משה גפני: את אמרת דבר נכון.

משה גפני: אמרת להביא חינוך חינם, תצביעו בעד.

שלמה מולה: נכון.

משה גפני: חינוך חינם, זה ברור שכל אחד יצביע בעד.

משה גפני: אתם יודעים מה?

משה גפני: אני מסתכן ואומר שכך גם על ניצולי השואה, גם על הנושא של מים לנכים וגם על הנושא של מענקי האיזון ועוד שורה ארוכה של דברים כמו תנועות נוער, המעונות וכל הדברים הטובים שנמצאים.

משה גפני: לך יש את הפריבילגיה להגיד שאת בעד הדברים הטובים אבל את לא רוצה להצביע על הדברים שהם אינם טובים.

משה גפני: זה נכון.

משה גפני: לו אני הייתי אופוזיציה, הייתי אומר את אותו הדבר והייתי צועק אפילו יותר בקול רם.

אבישי ברוורמן: אני מזכיר לך שעשית את זה פעם.

משה גפני: הרבה פעמים.

משה גפני: צעקתי.

זהבה גלאון: גם עכשיו אתה צועק אבל זה לצד השני.

משה גפני: במקרה הנוכחי, מכיוון שאני חבר קואליציה, אני חייב גם להצביע על מקורות המימון ובמקורות המימון אין ברירה.

משה גפני: אז אנחנו לוקחים גם את תקציב ההתאמות שבלעדיו לא היינו יכולים לעשות את כל הדברים הללו, לא של ניצולי השואה, לא של עידוד תעסוקה כשהייתה כאן תוספת של מאה מיליון שקלים, לא את הנושא של מים לנכים, לא את הנושא של מענקי האיזון וכולי.

משה גפני: כל הדברים האלה היו בלתי אפשריים.

משה גפני: זה נכון שמה שאתם טוענים, אתם צודקים ואני לא מתווכח על זה.

זהבה גלאון: תמיד אני צודקת.

משה גפני: אני לא אמרתי תמיד.

משה גפני: אמרתי עכשיו.

משה גפני: כל פעם אני דן לגופו של עניין.

משה גפני: במקרה הזה את צודקת אבל לי אין ברירה ולאף אחד מאתנו אין ברירה.

משה גפני: בקואליציה יש לזה מעלה אבל יש לזה חסרון והחסרון הוא שאתה צריך גם להצביע על מקורות מימון.

משה גפני: לכן גם אי אפשר היה לדחות את ההצבעה מכיוון שכרוכים בזה דברים רבים שהם בעייתיים מבחינת המועד.

משה גפני: סחבתי את זה חודשיים וחצי.

שלמה מולה: אני רוצה לומר משהו.

שלמה מולה: הבקשה שלנו הייתה להצביע בנפרד וגם לבקש מהשרים לבוא לכאן.

שלמה מולה: אני אתן לך דוגמה אחת.

שלמה מולה: אתה זוכר שלפני חודש שרת הקליטה אמרה שהאתיופים צריכים להגיד תודה שהם נקלטים במדינה.

משה גפני: לא קיבלנו את מה שהיא אמרה.

שלמה מולה: לא אמרתי שקיבלת.

שלמה מולה: היא אמרה לנו, לעולי אתיופיה, שאנחנו צריכים להגיד לה תודה.

נסים זאב: היא לא אמרה להגיד לה תודה.

נסים זאב: היא אמרה להגיד תודה למדינה.

שלמה מולה: למה אתה מגן עליה?

שלמה מולה: למה?

נסים זאב: למה אתה מעוות את דבריה?

שלמה מולה: קודם כל תקשיב עד הסוף.

שלמה מולה: תקשיב טוב.

נסים זאב: אני אשמע אותך אבל אל תצעק.

נסים זאב: אם אתה צועק, אני לא שומע אותך.

משה גפני: חבר הכנסת מולה ברשות דיבור.

שלמה מולה: הקיצוצים שהיו עכשיו, תשעה אחוזים מהתקציבים של משרד הקליטה לעולי אתיופיה קוצצו.

שלמה מולה: אתה יודע את זה?

שלמה מולה: אתה יודע.

שלמה מולה: כמה היא קיצצה בכל התקציבים שקשורים לעולי רוסיה?

שלמה מולה: אחוז אחד.

שלמה מולה: נראה לך שזה צודק?

שלמה מולה: קליטת עולי אתיופיה מצוינת?

שלמה מולה: טובה מאוד?

שלמה מולה: אתה לא נתת לי להביא את שרת הקליטה כדי שתיתן לי תשובות.

שלמה מולה: מתי אני יכול לשאול אותה אם לא כחבר ?

שלמה מולה: על זה אנחנו מתרעמים.

שלמה מולה: לא אמרנו שאנחנו נגד הסיוע לחינוך.

נסים זאב: אנחנו אתך בעניין הזה.

שלמה מולה: איך יכול להיות?

שלמה מולה: אתה הצבעת.

נסים זאב: אני אתך עכשיו.

נסים זאב: אני שומע את זה פעם ראשונה.

זהבה גלאון: אתה הצבעת על זה עכשיו.

שלמה מולה: אתם יודעים על מה הצבעתם?

משה גפני: חבר הכנסת מולה, מדובר על קיצוץ רוחבי שהממשלה אישרה והשרים אישרו.

שלמה מולה: למה קוצצו תשעה אחוזים מהתקציב לעולי אתיופיה כאשר משרד הקליטה הוא אחוז אחד?

משה גפני: אני אתך.

משה גפני: אני מבקש ממך שתעביר לי מכתב.

משה גפני: העולם לא נחרב.

משה גפני: אתה יודע, יש כאן העברות כל הזמן.

משה גפני: רק עכשיו העברנו עודפים בסדרי גודל, חבל על הזמן, נדמה לי חצי תקציב מדינה.

משה גפני: תפנה אלי מכתב ואני אזמן לכאן את שרת הקליטה.

משה גפני: אני קודם כל אפנה אליה את המכתב ואני אשאל אותה את השאלה ששאלת.

משה גפני: יכול להיות שיש לה הסברים טכניים.

משה גפני: במידה ולא, אנחנו נקיים כאן את הדיון הזה.

שלמה מולה: בסדר גמור.

שלמה מולה: תודה רבה.

אבישי ברוורמן: הערה קצרה.

משה גפני: לגבי הלשכה שלך, אתה לא צריך להתייחס.

אבישי ברוורמן: לא.

אבישי ברוורמן: קודם כל, זאת לא הלשכה אלא המשרד.

אבישי ברוורמן: אני מאוד נהנה כשאני רואה את חבר הכנסת גפני כי באמת מאוד רציתי ואני מאוד שמח שהוא התמנה ליושב ראש .

אבישי ברוורמן: הוא בעצם מסביר כאן בעיה שלא קשורה לחבר הכנסת גפני.

אבישי ברוורמן: אני חושב שאחת הבעיות שבאים אנשים מבחוץ עכשיו, מהמחאה החברתית, ומסתכלים ושואלים איך מתפקדת כנסת.

זהבה גלאון: לא מתפקדת.

משה גפני: מתפקדת.

אבישי ברוורמן: בסופו של דבר אנחנו צריכים להגיע לכנסת ושהדיונים יהיו יותר ברצינות ולא בצורה הזאת.

אבישי ברוורמן: אני כבר אמרתי לשר האוצר כמה פעמים שאם בעבר היה איזה הגיון בנושא של התקציב הדו שנתי, עכשיו אין.

אבישי ברוורמן: קודם כל, בשביל המשילות הישראלית צריך להוריד את זה מסדר היום בעולם שמשתנה.

אבישי ברוורמן: שנית, אי הוודאות והערפול בכל הנושא של תקציב הביטחון.

זהבה גלאון: זה חור שחור.

אבישי ברוורמן: אני מעלה את הנקודה הזאת כי החשש שלי כאדם שהיה בוועדת המשנה לכספים וראה את התהליכים והתהליכים הם מאוד ברורים.

אבישי ברוורמן: בא רב-סרן נחמד, מציג תקציב של מיליארדי שקלים, יושבים אלופים שהיום הם חברי כנסת ואנשים ברמה יותר נמוכה – אני הייתי רק סגן – וכולם מרימים את הידיים.

אבישי ברוורמן: הבעיה האמיתית היא שבסופו של דבר צריך לקבל החלטה על הביטחון החברתי האזרחי.

אבישי ברוורמן: לכן החשש הגדול שלי הוא לא רק להצבעה כאן אלא החשש שלי הוא שאנחנו ניכנס עכשיו לתהליך של חמש-שש שנים בהן החרב האיראנית והאביב הערבי יגרמו להגדלה כל כך גדולה של תקציבים.

אבישי ברוורמן: כשאני נזכר חס וחלילה בתקציבים שהיו אחרי מלחמת יום כיפור, לא יהיו כלל תקציבים משמעותיים לביטחון האזרחי חברתי.

אבישי ברוורמן: תהיה כאן התפרצות פנימית איומה.

אבישי ברוורמן: לכן אני שם כאן הערת אזהרה.

אבישי ברוורמן: מה שעשה בן גוריון ומה שעשה רבין, אתה אומר כן, יש בעיה, מגדילים את תקציב הביטחון לפי מתווה ברודט ומוסיפים אבל לא נותנים תקציב ללא מגבלות על פני זמן.

אבישי ברוורמן: כאן זאת החלטת ראש ממשלה.

אבישי ברוורמן: בהנחה שאתה תהיה יושב ראש בממשלות הבאות בחמש השנים הקרובות אני אומר לך מכיוון שאתה אמין על הביטחון החברתי האזרחי, שים לב, אנחנו מתחילים כאן תהליך בתהליכים החיצוניים שפשוט יסכן את כל הביטחון החברתי האזרחי.

משה גפני: תודה רבה.

משה גפני: אני עובר לנושא ההטבות לשרים.

משה גפני: בצוות קבענו שההטבות לשרים יינתנו בהתאם למה שניתן לחברי הכנסת.

משה גפני: התברר לנו שבכל משרד יש מישהו – החשב או מישהו במשרד – שמאשר לשר כראות עיניו.

משה גפני: פעם הוא מאשר כך ופעם מאשר אחרת.

משה גפני: אנחנו החלטנו שאנחנו מבקשים ממליאת הוועדה לעשות בזה סדר.

משה גפני: כפי שאמרתי, אנחנו הולכים באופן כזה שמה שמאושר לחברי הכנסת, כולל הנושא הזה של הקשר עם הבוחר, יהיה גם לשרים.

משה גפני: גם לשרים יש את זה, אמנם חצי מהסכום הזה, אבל מה שיהיה לחברי הכנסת בקשר עם הבוחר, יהיה גם לשרים.

משה גפני: הייתה בקשה לטלוויזיה, דמי מנוי לכבלים וללוויין.

משה גפני: הצוות ממליץ שלא לתת את האישור הזה.

זבולון אורלב: מי היה בצוות?

משה גפני: חבר הכנסת ציון פיניאן, חבר הכנסת יעקב אדרי ואנכי.

משה גפני: אנחנו קבענו את זה בוועדה.

משה גפני: אין מקום לתת את זה מכיוון שגם חברי הכנסת לא זכאים לכך.

משה גפני: שירותי תקשורת בבית – טלפון, אינטרנט ופקס – ההמלצה היא שטלפון, פקס ותשתית אינטרנט, בלי חבילת האינטרנט, לשרים אותו הדבר כמו חברי הכנסת.

משה גפני: עיתונים.

משה גפני: הבקשה הייתה לחמישה עיתונים ויש שרים שמקבלים זאת.

משה גפני: אנחנו ממליצים על שני עיתונים כמו חברי הכנסת.

משה גפני: לימוד שפה.

משה גפני: 3,809 שקלים לשנה כמו חברי הכנסת.

משה גפני: ייעוץ פנסיוני לפי הסכום שהתווה החשב הכללי.

משה גפני: זה יחול גם על השופטים?

משה גפני: בסדר, נגיע לשם.

השופטת ורדה אלשייך: זה היה בפרוטוקולים.

זבולון אורלב: יש גם דיינים וקאדים.

משה גפני: עוד לא.

משה גפני: אנחנו מדברים עכשיו רק על שרים.

משה גפני: אגרה בכביש אגרה לפי הסכם שיבצע החשב הכללי.

משה גפני: לא אושר כיבוד באירוח לשרים מכיוון שגם לחברי הכנסת אין.

משה גפני: לא נדון ולא אושר הצטרפות של בן זוג של שר לנסיעה לחוץ לארץ.

משה גפני: הנושא הזה יצטרך להידון בנפרד בממשלה.

משה גפני: אם היא רוצה לאשר נסיעת בן זוג לחוץ לארץ, היא צריכה להגיש בקשה ונדון על כך במליאת הוועדה.

משה גפני: לא דנו על זה ולא אישרנו את זה.

משה גפני: מניעת כפל הטבות.

משה גפני: שר לא יהיה זכאי לכפל הטבה, גם כחבר כנסת וגם כשר או כסגן שר.

משה גפני: אין כפל הטבות.

משה גפני: מי שהוא שר, יקבל על פי שר והוא לא יוכל לקבל גם בהיותו חבר כנסת וגם בהיותו שר.

זבולון אורלב: לגבי כל ההטבות של חברי הכנסת, כשאתה רוצה להשוות את השרען לחברי הכנסת, הם מחוץ לקשר עם הבוחר אצל חברי הכנסת?

משה גפני: אנחנו מדברים על מחוץ.

משה גפני: מה שיש קשר עם הבוחר, יש גם לשר.

שגית אפיק: ההטבות עליהן דיבר היושב ראש עכשיו שהן שירותי תקשורת, שפה וייעוץ פנסיוני, חבר הכנסת מקבל אותן מחוץ לתקציב קשר עם הבוחרים.

זבולון אורלב: לא ייווצר כאן מצב שיש לו חמישים אחוזים אבל אלה לא חמישים אחוזים.

שגית אפיק: לא.

זבולון אורלב: הוא ממשיך לקבל את חמישים האחוזים ואת ההטבות שמקבל חבר כנסת.

שגית אפיק: הוא יקבל.

שגית אפיק: נכון.

שגית אפיק: למעשה עד היום החלטת שכר שרים הייתה - לעומת החלטה על חברי הכנסת - החלטה חסרה.

שגית אפיק: הרבה מההטבות, חלק מהן ניתנו בפועל וחלק מהן לא ניתנו בפועל.

משה גפני: כל משרד עשה כרצונו.

שגית אפיק: הוועדה שמוסמכת לקבוע את ההטבות זאת רק .

שגית אפיק: ההחלטה של – ולכן גם הוקם הצוות – הייתה לעגן את הכול בגדר ההחלטה על מנת שלא תהיה איפה ואיפה.

זבולון אורלב: אני מבין שבפועל השרים קיבלו את זה.

שגית אפיק: חלק מהדברים.

שגית אפיק: לא את הכול.

משה גפני: קיבלו אפילו יותר.

זבולון אורלב: זאת אומרת, ההחלטה הזאת גם תחסוך כספים.

משה גפני: נכון.

זבולון אורלב: חשוב שיושב ראש יאמר את זה.

משה גפני: מכיוון שאמרת לי להגיד, אני אומר.

משה גפני: ההחלטה הזאת, מה שהיא תעשה, היא ככל הנראה תחסוך כסף מכיוון שהמשמעות של העניין – ואני מודיע כאן לחשבי המשרדים – שמה שמחליטה הוועדה בעניין ההטבות הנלוות לשרים, זאת רק ההחלטה של .

משה גפני: כל הטבה אחרת שתינתן שלא על פי ההחלטה, היא בעצם עבריינות.

משה גפני: זה דבר שעד היום היה אפשר לומר שאני לא יודע, אף אחד לא דן בעניין הזה ולא קיבל החלטה ולכן אני עושה מה שאני חושב שצריך לעשות.

משה גפני: היו שרים שקיבלו חמישה עיתונים או שקיבלו כל מיני הטבות כאלה שאף אחד לא אישר אותן.

יעקב נאמן: יש שרים שלא לקחו אף עיתון.

משה גפני: נכון.

משה גפני: אמרו לי ששרים כן קוראים עיתונים.

משה גפני: אני לא מבין למה, אבל אמרו לי כך.

משה גפני: חבר הכנסת אורלב, שאלת האם מדובר בחסכון ואכן מדובר בחסכון של כסף אבל יותר מהחסכון של הכסף, הכול גלוי וידוע.

משה גפני: אין דברים שנעשים מתחת לשולחן או באופן כזה שמבחינה ציבורית לא יודעים אותו.

משה גפני: זה מה שמאושר לשרים.

משה גפני: כפי שאומרים המשפטנים, הא ותו לא.

משה גפני: זאת הכוונה.

משה גפני: הכוונה שמה שמאושר, מאושר, ומה שלא מאושר, לא מאושר לתת.

משה גפני: תקריאי בבקשה.

שגית אפיק: החלטת שכר שרים וסגני שרים (תיקון), התשע"ב-2012 בתוקף הסמכות לפי סעיף 36 לחוק יסוד: הממשלה, מחליטה של הכנסת לאמור: 1.

שגית אפיק: תיקון סעיף 7ב בהחלטת שכר שרים וסגני שרים, התשמ"ב-1982 (להלן – ההחלטה העיקרית) בסעיף 7ב, במקום "שלא יעלה על 750 שקלים חדשים" יבוא "המשתלם לפי אותו סעיף".

שגית אפיק: מדובר בסעיף שאושר בעבר על ידי , סעיף שעוסק בבדיקה רפואית, שם נקבע סכום שמוגבל לסכום שקבוע בהחלטת שכר חברי הכנסת אלא שבשכר חברי הכנסת הסכום מוצמד למדד ובשכר השרים הוא לא מוצמד למדד ולכן אנחנו פשוט נפנה עכשיו לשכר חברי הכנסת לפי החלטת הוועדה שהכל יהיה שווה.

שגית אפיק: 2.

שגית אפיק: הוספת סעיפים 9א עד 9ה אחרי סעיף 9 להחלטה העיקרית יבוא: "9א.

שגית אפיק: שירותי תקשורת (1) אוצר המדינה יממן לשר ולסגן שר - (א) הוצאות התקנה חד פעמיות של קו טלפון אחד בדירה שבה מתגורר השר או סגן השר דרך קבע (להלן – הדירה), אם אין בה קו טלפון הרשום על שמו.

שגית אפיק: (ב) מכשיר פקסימיליה, לפי אישור אגף החשב הכללי במשרד האוצר, הוצאות התקנה של קו טלפון בדירה לצורך שימוש במכשיר כאמור, וכן הוצאות אחזקתו של המכשיר, ביטוחו והשימוש בו.

שגית אפיק: (ג) לפי בחירת השר או סגן השר, הוצאות אחזקה ושימוש בשני קווי הטלפון כאמור בסעיפים קטנים (א) ו-(ב) או הוצאות אחזקה ושימוש בקו טלפון אחד, דו-קווי משולב (מסוג ISDN או טכנולוגיה דומה).

שגית אפיק: העירו לנו ש-ISDN זה מונח ישן אבל זה המונח שמופיע כרגע בהחלטת חברי הכנסת ובשלב הזה נשאיר אותו.

שגית אפיק: אם נמצא מונח עדכני יותר, נשתמש בו.

נדב צוק: יש מונח עדכני יותר.

נדב צוק: עם יכולת שימוש.

נדב צוק: הייתי כותב שימוש בקו טלפון אחד עם יכולת שימוש ADSL לגלישה באינטרנט.

נדב צוק: אז אפשר לכתוב את מה שכתוב, דו קווי משולב מסוג ISDN.

שגית אפיק: נדבר אחר כך.

שגית אפיק: זה עניין של ניסוח.

שגית אפיק: אני אעשה את זה אתך.

משה גפני: רק רגע.

משה גפני: אני שכחתי לשאול אותך.

משה גפני: מה שהקראתי קודם, אתם תומכים?

נדב צוק: מה הקראת קודם.

משה גפני: לגבי החזר הוצאות.

נדב צוק: אני חייב לומר שאני לא מטפל בנושא הזה.

משה גפני: במה אתה מטפל?

נדב צוק: אני באתי לעניין יתר ההטבות שניתנות לשרים.

משה גפני: ומה לגבי יתר ההטבות?

נדב צוק: יש לי כמה הערות שהייתי רוצה להעיר.

משה גפני: תכף נשמע אותן.

שגית אפיק: מימון אוצר המדינה לפי סעיף קטן זה יחול על הוצאות אלה בלבד: שירות שיחה מזוהה, שירות תא קולי, שיחות טלפון בארץ לרבות שיחות לספק שירותי אינטרנט, שיחות טלפון לחוץ לארץ, פקסימיליה בארץ ולחוץ לארץ, וכן שיחת גוביינא מחוץ לארץ ובלבד שהשר או סגן השר הצהיר, בהתאם לטופס שבתוספת הראשונה, כי הן בוצעו למען מילוי תפקידו כשר או כסגן שר.

שגית אפיק: (2) (א) עם תחילת כהונתו, ימסור השר או סגן השר הודעה בכתב לאגף החשב הכללי במשרד האוצר בדבר מספרי הטלפון לפי פסקה (1) שהוצאות התקנתם, אחזקתם והשימוש בהם ימומנו על ידי אוצר המדינה.

שגית אפיק: חל שינוי במספרי הטלפון, יעדכן השר או סגן השר את ההודעה.

שגית אפיק: (ב) אגף החשב הכללי במשרד האוצר ידאג לשיוך מספרי הטלפון שנמסרו לו לפי סעיף קטן (א) לחברה המספקת שירותי טלפון בינלאומיים, אשר זכתה במכרז למתן שירותים למשרדי הממשלה או לכנסת, ויודיע על כך לשר או לסגן השר.

שגית אפיק: 9ב.

שגית אפיק: עיתונים אוצר המדינה יממן לשר ולסגן שר מנוי על שני עיתונים יומיים המודפסים בישראל, לפי בחירתם.

שגית אפיק: 9ג.

שגית אפיק: לימודי שפה (1) שר וסגן שר זכאים לתקציב שנתי בסכום המשתלם לחבר כנסת – היום זה עומד על 3.908 שקלים – לצורך לימודי שפה שאינה שפת אימם, וכן לתשלום מס הכנסה שהם חייבים בו בגין תשלום הסכום האמור.

שגית אפיק: (2) התשלום לפי פסקה (1) ישולם על ידי אוצר המדינה ישירות למורה או לבית הספר ללימוד שפות, על סמך חשבונית שתומצא לאגף החשב הכללי במשרד האוצר.

שגית אפיק: 9ד.

שגית אפיק: ייעוץ בדבר ביטוח פנסיוני אוצר המדינה יממן לשר ולסגן שר הזכאים לפנסיה צוברת, כמשמעותה בסעיף 1א לחוק גמלאות לנושאי משרה ברשויות השלטון, התשכ"ט-1969, ייעוץ חד פעמי בדבר ביטוח פנסיוני, עם תחילת כהונתם הראשונה כשר או כסגן שר, בסכום שייקבע על ידי אגף החשב הכללי במשרד האוצר.

שגית אפיק: 9ה.

שגית אפיק: תשלום בעד נסיעה בכביש אגרה תשלום בעד נסיעת שר או סגן שר בכביש אגרה, כהגדרתו בחוק כביש אגרה (כביש ארצי לישראל), התשנ"ה-1995, ברכב שהועמד לרשותו על ידי המדינה, ולגביו בלבד, יכוסה על ידי אוצר המדינה.

שגית אפיק: אגף החשב הכללי במשרד האוצר יתקשר בהסכם עם החברה המפעילה את כביש האגרה באופן שיבטיח את תשלום התעריף הנמוך ביותר לנסיעה בכביש, בין באמצעות התקנת מכשיר בכלי הרכב ובין בדרך אחרת.

שגית אפיק: התקנת מכשיר כאמור תיעשה על חשבון אוצר המדינה והעברתו מן הרכב אסורה".

שגית אפיק: אני רוצה להעיר לגבי העניין הזה.

שגית אפיק: אנחנו מוסיפים כאן את ההטבה של תשלום בעד נסיעה בכביש אגרה, אבל למעשה ההטבה לגבי העמדת רכב לרשותו של השר לא מופיעה בהחלטת שכר השרים.

שגית אפיק: אתה יכול להתייחס לזה?

אריה זוהר: כן.

אריה זוהר: שמי אריה זוהר, המשנה למזכיר הממשלה.

אריה זוהר: בשנת 1975 נשאל היועץ המשפטי לממשלה דאז צבי טרלו לגבי החלטות שמחייבות אישור של הכנסת והוא קבע שרכב צמוד שניתן על ידי המדינה לשר, וכן טלפון במשרדו, הוא כלי עבודה והוא לא דבר שנתון לשיקולה של הממשלה בהעמדתו לרשות השר.

אריה זוהר: אנחנו פועלים על פי זה.

אריה זוהר: חבילת התקשורת שמועמדת לשרים ולסגני השרים בביתם, טעונה אישור של בגלל השימוש האפשרי של בני המשפחה והדבר נחשב להטבה.

משה גפני: זאת אומרת, זאת לא הטבה.

אריה זוהר: נכון.

אריה זוהר: כלי הרכב הוא לא הטבה.

שגית אפיק: הוא בעצם כלי עבודה.

משה גפני: זאת העמדה שלכם.

אריה זוהר: זה העמדה של היועץ המשפטי לממשלה.

שגית אפיק: אני רק מוסיפה את העניין שאמר יושב ראש הוועדה, את הנושא של מניעת כפל תשלום.

שגית אפיק: אנחנו אמנם לא מכניסים את זה להחלטה, אבל אין ספק שזאת הכוונה.

שגית אפיק: לא יהיה כפל הטבות בין החלטת שכר שרים וסגני שרים לעומת החלטת חברי הכנסת.

שגית אפיק: סגן שר זכאי לפי החלטת שכר שרים.

משה גפני: תודה.

משה גפני: נדב צוק, בבקשה.

משה גפני: אתם הייתם בדיונים של הצוות.

משה גפני: נכון?

נדב צוק: כן.

נדב צוק: לעניין 9א(ב), 9ב, 9ג, 9ד ו-9ה, אני חושב שכדאי שיהיה רשום שאוצר המדינה יממן באופן ישיר.

נדב צוק: זאת אומרת, אוצר המדינה הוא זה שישלם לגוף ממנו רוכשים ולפי הוראות החשב הכללי, כך שלא ייווצר מצב שכל אחד הולך וקונה לעצמו במחירים גבוהים כי יש לנו מכרזים מרכזיים קיימים.

שגית אפיק: אתה מדבר על העיתונים ולימודי השפה.

נדב צוק: אני מדבר על הכול.

שגית אפיק: אני מעדיפה שלא יהיה נוסח שונה מהחלטת שכר חברי הכנסת.

שגית אפיק: איך זה מתבצע בכנסת?

טובי חכמיאן: כל אחד יכול לבחור את העיתון בו הוא רוצה.

משה גפני: אתה מתכוון שאתם תחליטו איזה עיתון קוראים?

משה גפני: זה דווקא רעיון טוב.

משה גפני: יש לי רעיון לגבי העיתון.

נדב צוק: לא, לא דיברתי על איזה עיתון.

משה גפני: אומרים לי שאת "ישראל היום" מחלקים בחינם.

ציון פיניאן: יש מקומות שגם את "ידיעות אחרונות" ו"מעריב" מחלקים בחינם.

נדב צוק: הכוונה שלי היא שאצלנו יש מכרזים ואז אם צריך לרכוש איזשהו עיתון אותו בחר השר או איזשהו מכשיר פקסימיליה, זה יהיה לפי זה.

משה גפני: לא נעים לי בכלל להיכנס לעניין הזה.

משה גפני: יש את חשבות הכנסת.

משה גפני: אני מציע שתתאמו ביניכם.

משה גפני: אנחנו רוצים שלא יהיה שוני בין חברי הכנסת לבין השרים לבין השופטים.

משה גפני: במקרה של השופטים, במקרה הזה אין את זה.

משה גפני: תתאמו את זה.

נדב צוק: אני חושב שבכל מקרה, גם אם זה לא כתוב לחברי כנסת או לשופטים, אני לא מכיר, זה צריך להיות, כל הנושא של הסעיפים א, ב, ג ב-9, צריכים להיות לפי הוראות החשב הכללי כי אם יש לנו מכרזים שמוזילים את העלויות, חבל שילך אותו שר ויקנה במקום אחר.

שגית אפיק: הפרשנות היא שלכם.

שגית אפיק: הפרשנות היא בידיים שלכם.

משה גפני: בסדר גמור.

משה גפני: אם תצטרכו לקבל החלטה לגבי איזה עיתון, תתייעצו אתי.

נדב צוק: בסדר גמור.

נדב צוק: לפי הוראות החשב הכללי.

נדב צוק: אני מבקש להוסיף שם שהמכשירים הם קניין של המדינה.

נדב צוק: הכוונה שהם יוחזרו למדינה בסוף הכהונה.

משה גפני: זה גם חברי הכנסת.

חיים אורון: הפסקלים של כביש האגרה?

שגית אפיק: לא.

חיים אורון: הם של הכנסת.

שגית אפיק: אז אין צורך לכתוב.

משה גפני: מקובל.

משה גפני: הם של המדינה.

נדב צוק: על בסיס מודם ADSL, מה שאמרתי קודם, תוכלו להיעזר בנו כדי לנסח את הנושא.

נדב צוק: אנחנו ננסה להגביל את זה עד עשרה מגה.

טמיר כהן: למה?

טמיר כהן: היום נותנים עשרים מגה בחינם.

שגית אפיק: אלה פרטים מדיי טכניים לכלול אותם בהחלטה.

שגית אפיק: תתאמו ביניכם את הפרשנותץ.

משה גפני: עד עשרה מגה כמו בכנסת.

נדב צוק: עד עשרה מגה כמו בכנסת.

משה גפני: זה קצת לא יפה להיכנס לפרטים האלה.

משה גפני: מקובל עלינו.

נדב צוק: אחר כך זה יהיה פרוץ לפרשנויות.

נדב צוק: שלא יהיה פרוץ לפרשנויות.

חיים אורון: חבר כנסת שמתקשר בחבילת גלישה יותר גדולה, עם מרווח גדול, אנחנו מחייבים אותו בהפרש.

חיים אורון: לעשרה מגה העלינו מיום ה-1 בינואר 2011 אבל הטכנולוגיה מתקדמת.

משה גפני: ההחלטה שלנו שתתאמו את זה עם חשבות הכנסת.

משה גפני: לא מעבר לזה.

נדב צוק: זה מעוגן באיזשהו אופן שקובעים את זה אחר כך בתיאום?

נדב צוק: האם אפשר להעלות את זה בלי הוראות חשב כללי?

חיים אורון: לא.

חיים אורון: הכנסת לא כפופה לחשב הכללי.

נדב צוק: אבל בלי הוראות .

שגית אפיק: כאן אתה מקבל הנחיה.

משה גפני: אתה יכול לקבל החלטה בדבר הזה בלי החלטה של הוועדה המשותפת לתקציבים בכנסת?

חיים אורון: על רוחב הפס?

משה גפני: כן.

חיים אורון: לדעתי כן.

שגית אפיק: כאן אתה מקבל הנחיה מו שהיא הוועדה האחראית בעניינך וההנחיה היא לפרש את זה בדומה למה שקיים לחברי הכנסת.

שגית אפיק: יש לך כאן הנחיה פרשנית שנותנת לך הוועדה.

נדב צוק: יוצא מזה שההנחיה אומרת שהחשב הכללי כפוף להחלטות חשב הכנסת.

משה גפני: לא.

משה גפני: אני אומר לך מה ההחלטה.

משה גפני: הסמכות שלך היא כמו הסמכות של חשב הכנסת.

משה גפני: החשב הכללי מוסמך להעלות כמו שחשב הכנסת מוסמך.

נדב צוק: דבר אחרון, אם אפשר להעיר לעניין הייעוץ הפנסיוני.

נדב צוק: זה נושא שהוא לא קשור באופן ישיר לעבודת השרים וסגני השרים.

נדב צוק: זה דבר שהם מקבלים מעת לעת.

נדב צוק: עובדי המדינה למשל לא מקבלים ייעוץ פנסיוני.

נדב צוק: ייעוץ פנסיוני זה דבר מבורך ואני חושב שכל שר יכול ללכת באופן פרטי ולקבל ייעוץ אצל יועץ פנסיוני או בבנקים ולאו דווקא על חשבון אוצר המדינה.

שגית אפיק: פעם אחת.

שגית אפיק: נדמה לי בסכום של 600 שקלים.

טובי חכמיאן: אנחנו קבענו סכום של 600 שקלים שחבר הכנסת זכאי לקבל פעם אחת עבור ייעוץ פנסיוני.

שגית אפיק: פעם אחת בכל כהונתו.

טובי חכמיאן: בכניסה, במהלך כהונתו, הוא מחליט מתי הוא מקבל את הייעוץ הפנסיוני.

שגית אפיק: אפשרנו לכם גם כאן להגביל את הסכום ותתאמו אותו.

נדב צוק: ההערה שלי הייתה שזה לא קשור לעבודה ועובדי המדינה לא מקבלים את זה.

אלכס קגנוב: אנחנו רוצים להתייחס לנושא הייעוץ הפנסיוני כי הנושא הוא נושא שהוא בליבת יחסי העבודה והנושא של הפנסיה הצוברת חל לגבי כל עובדי המגזר הציבורי, ודאי לגבי כלל עובדי המשק.

אלכס קגנוב: נשמעו כאן בוועדה היום קריאות להרחיב את זה לגבי אוכלוסיות נוספות לבד מחברי הכנסת והשרים.

אלכס קגנוב: צריך לומר שחברי הכנסת הם אוכלוסייה באמת מובחנת.

משה גפני: מה עמדת משרד האוצר?

אלכס קגנוב: אנחנו מתנגדים.

אלכס קגנוב: במידה שהדבר הזה יזלוג למגזר הציבורי, מדובר בעלות תקציבית של 33 מיליון שקלים.

משה גפני: אני לא הולך נגד משרד האוצר.

משה גפני: אדוני השר.

יעקב נאמן: זה פשוט בלתי הגיוני.

יעקב נאמן: אני לא חבר כנסת ואני גם ויתרתי על כל ההטבות, כולל רכב.

יעקב נאמן: אני רוצה להדגיש שאם חבר כנסת מקבל ייעוץ פנסיוני, אין שום סיבה שבגלל שהוא שר, הוא לא יקבל את הייעוץ הזה.

יעקב נאמן: אתם צריכים קצת לעבוד בהגיון במשרד האוצר.

אלכס קגנוב: חס וחלילה, אנחנו לא רוצים להפחית.

יעקב נאמן: מדובר על 600 שקלים.

יעקב נאמן: הזמן שאנחנו מדברים כבר עלה יותר.

אלכס קגנוב: לא מדובר בשכר של חברי כנסת אלא אנחנו מתייחסים לשרים שבסופו של דבר הם עובדי הממשלה.

השופטת ורדה אלשייך: ומה עם השופטים?

השופטת ורדה אלשייך: אותו הדבר.

משה גפני: רגע.

משה גפני: מה עמדת משרד האוצר?

אלכס קגנוב: לגבי ההטבות הפנסיוניות, אנחנו מתנגדים בתוקף.

משה גפני: אני מוריד את זה.

משה גפני: כשתשנו את עמדתכם, תגידו לנו.

משה גפני: אני לא הולך נגד משרד האוצר.

משה גפני: בסוף אני אהיה הרשע בסדום ואתם תהיו הטובים?

משה גפני: אין בעיה.

משה גפני: אין ייעוץ פנסיוני.

יעקב נאמן: גפני, זה לא הגיוני.

יעקב נאמן: במשרד האוצר, תחשבו קצת בהגיון.

משה גפני: צריך לעשות סדר בממשלה.

משה גפני: אני לא הולך להיות יותר טוב ממשרד האוצר.

פואד ג'ודום: פואם ג'ודום מרשות המסים.

פואד ג'ודום: אני רק רוצה לציין שכל ההטבות שדובר עליהן חייבות במס.

משה גפני: בסדר.

משה גפני: הכול בהתאם לחוק.

משה גפני: כמו חברי הכנסת, בהתאם לחוק.

משה גפני: יש עוד משהו?

שגית אפיק: זה לגבי השרים.

שגית אפיק: אין עוד משהו.

השופטת ורדה אלשייך: אני מבקשת להעיר משהו, לא בעניין השרים, בנושא הטלפון הסלולרי.

שגית אפיק: זה לא טלפון סלולרי.

השופטת ורדה אלשייך: לא, טלפון בכלל.

השופטת ורדה אלשייך: אצל השופטים זה קיים.

השופטת ורדה אלשייך: מתקינים לנו קו טלפון וכולי.

השופטת ורדה אלשייך: אני לא בטוחה ואני לא יודעת איפה זה מעוגן מבחינת החוק.

השופטת ורדה אלשייך: אם אתה אמרת, אדוני היושב ראש, שאתה רוצה לעשות סדר כדי שלא כל אחד יעשה בחצר שלו מה שהוא רוצה, אני חושבת שאת הנושא של הטלפונים צריך להחיל גם על השופטים מכיוון שיש כאן בעיה ואני לא רוצה שאחר כך תהיה בעיה.

משה גפני: תכף נעבור לשופטים.

משה גפני: למה לא אמרת את זה עת ישבנו בצוות?

השופט משה גל: דיברנו על הקבלה כל הזמן.

השופטת ורדה אלשייך: דיברנו על הקבלה.

משה גפני: תכף נגיע לנושא של השופטים.

משה גפני: אנחנו מצביעים על אישור החלטת שכר שרים וסגני שרים (תיקון), התשע"ב-2012 בלי הייעוץ הפנסיוני.

משה גפני: בעד אישור ההחלטה – פה אחד ההחלטה אושרה

משה גפני: ההטבות אושרו כפי שנקבעו.

משה גפני: מר זוהר, אני מבקש להעביר הנחיות למשרדים שאין לתת לשרים דברים אחרים ממה שאישרה הוועדה.

משה גפני: אם יש בקשות לאישורים נוספים, להעביר את זה לוועדה ואנחנו נדון, נאשר או לא נאשר.

משה גפני: מעבר לעניין של הייעוץ הפנסיוני, משרד האוצר תומך בכל מה שאמרנו?

אלכס קגנוב: כן, אם כי אנחנו רוצים לציין בנוגע לגילום הטבות המס, לגבי השופטים.

משה גפני: זה מה שהוא אמר.

אלכס קגנוב: הנושא לא תואם אתנו.

משה גפני: לגבי מה?

אלכס קגנוב: לגבי החזר הוצאות רפואיות, לא תואם לגובה של שלושת-רבעי.

השופט משה גל: זה תואם עם שר האוצר.

השופט משה גל: שר האוצר היה כאן.

השופטת ורדה אלשייך: יש החלטה של שר האוצר.

משה גפני: אני קצת מסתבך עם העניין.

משה גפני: תעזבו את ההטבות הרפואיות.

משה גפני: לגבי הנושאים הללו, ברגע שהורדנו את הייעוץ הפנסיוני, אתם תומכים בכל המהלכים.

אלכס קגנוב: מקובל.

משה גפני: כפי שאמרתי קודם, לפי דעתי יש כאן חסכון אבל בעיקר יש סדר.

משה גפני: הייעוץ הפנסיוני, אם תשנו את עמדתכם, תביאו את זה לוועדה.

משה גפני: אני רוצה לומר לגבי ההטבות הרפואיות, שזה כמובן חל על שופטים ותיקים, שרים ותיקים, חברי כנסת ותיקים וזה לא חל על חברי הכנסת מאז 1986 ואצל השופטים מאז 1995.

משה גפני: הייתה הצעה של שר האוצר לוועדה - ושיגעו לנו את השכל במשרד האוצר – לאשר שני שליש ושליש.

משה גפני: שני שליש המדינה ושליש השופט או שליש השר או שליש חבר כנסת.

משה גפני: בעיקר זה נעשה אצל השופטים ושם זה התחיל.

משה גפני: ההחלטה הייתה שהיא רטרואקטיבית והמשמעות של העניין בדיונים של הצוות הייתה שלא רק שאנחנו מסייעים להם בהטבות הרפואיות אלא הם עוד יקבלו שיקים, שזה מבחינתנו היה ייהרג ובל יעבור.

משה גפני: זה היה כבר דבר בלתי מתקבל על הדעת בעליל.

משה גפני: אז הייתה ההצעה של חבר הכנסת יעקב אדרי שהציע אותה כאן ובא אלי שר האוצר בני בגין.

משה גפני: בני בגין הוא שר האוצר לצורך העניין על פי החלטת הממשלה מכיוון שהשר יובל שטייניץ איננו יכול לדון בעניין הזה היות ואשתו שופטת.

משה גפני: בני בגין בא לכאן כשר אוצר על פי החלטת ממשלה.

משה גפני: אז עלתה ההצעה הזאת שאנחנו לא מסכימים.

משה גפני: הצוות לא הסכים בשום פנים ואופן לרטרואקטיביות.

משה גפני: בשום פנים ואופן אבל בני בגין אמר לי שהגיעו לסיכום עם השופטים, ואז הוא יכול לחזור בו?

משה גפני: אז הייתה הצעה שאנחנו ניתן הטבה מסוימת, במקום שני שליש ושליש יהיה שלושת רבעי ורבע, אבל בשום פנים ואופן על אף אחד זה לא יחול רטרואקטיבית אלא הכול יהיה מה-1 בינואר 2012.

משה גפני: חזר בני בגין לאחר שהוא דיבר עם השופטים והוא הביא את הסכמתם.

משה גפני: ברגע שהייתה הסכמה, ביקש מאתנו משרד האוצר לאשר את זה בדרך הזאת.

משה גפני: אישרנו את בקשת שר האוצר.

משה גפני: מכאן ואילך אם פקידים רוצים להגיד אחרת מהשר, אני בעד אבל זה כבר מזכיר משטרים אחרים ששם עושים פוץ' נגד שרים.

יעקב נאמן: אפשר לומר דבר תורה?

משה גפני: בבקשה.

יעקב נאמן: אנחנו קוראים השבוע את מגילת אסתר.

יעקב נאמן: ויפקד המלך פקידים ולא שרים.

יעקב נאמן: הוא ראה שהפקידים הם הדבר הכי חשוב ולכן הוא הפקיד את הפקידים ולא את השרים.

משה גפני: בסדר, אבל אנחנו מדברים על משטר אחר.

יעקב נאמן: הפקידים של משרד האוצר רוצים ללמוד את המגילה.

משה גפני: אני בעד לאשר לימוד המגילה לעובדי משרד האוצר.

משה גפני: אני מודה לכם על הערנות שלכם בעניין.

משה גפני: אנחנו אישרנו את בקשת משרד האוצר.

משה גפני: ברגע שאמרתם שאתם מתנגדים לנושא של הייעוץ הפנסיוני, הורדנו אותו מסדר היום.

משה גפני: אם אתם תשנו את עמדתכם, תחזרו לכאן.

משה גפני: אני עובר עכשיו לנושא של השופטים.

שגית אפיק: לעניין התקשורת.

שגית אפיק: אני אפנה את השופטים.

שגית אפיק: סעיף 6א להחלטה קובע איזה שירותי תקשורת בדומה לחבר הכנסת ולכן זה מעוגן בהחלטה.

השופט משה גל: מה לגבי הטלפון הסלולרי?

השופט משה גל: יש הסדר.

השופט משה גל: את אותו הסדר, נא לעשות לגבי השופטים.

השופט משה גל: אותו הסדר לחברי הכנסת, הוא לא מעוגן לגבי שופטים.

השופט משה גל: אם רוצים לעשות סדר, זה חלק מהסדר.

משה גפני: בסדר.

משה גפני: נלך לפי הסדר.

משה גפני: לשופטים לא היו בקשות דומות לאלה שהיו לגבי השרים, לא לגבי קצובת ביגוד וכולי.

משה גפני: מה שכן, אושר לשופטים קורס ניהול.

משה גפני: את זה אישרנו לאחרונה.

משה גפני: לגבי הנושא של הרכב הצמוד, את רוצה לומר את דעתך?

שגית אפיק: אני אקריא את ההחלטה.

שגית אפיק: החלטת גמלאות לנושאי משרה שיפוטית (תיקון מס' 2), התשע"ב-2012 בתוקף הסמכות לפי סעיף 10 לחוק יסוד: השפיטה, סעיף 8 לחוק בית הדין לעבודה, התשכ"ט-1969, סעיף 26(ד) לפקודת התעבורה, סעיף 17 לחוק הדיינים, התשט"ח-1955, סעיף 15 לחוק הקאדים, התשכ"א-1961 וסעיף 20 לחוק בתי הדין הדרוזיים, התשכ"ג-1962, מחליטה של הכנסת לאמור: 1.

שגית אפיק: תיקון סעיף 9א בהחלטת משכורת נושאי משרה שיפוטית, התשמ"א-1981 (להלן – ההחלטה העיקרית), בסעיף 9א(ד), במקום הסיפא החל במלים "לגבי בעלי תפקידים" יבוא "לגבי שר הזכאי לרכב צמוד".

שגית אפיק: זאת הבהרה שלגבי רכב צמוד שקבוע בסעיף 9א(ד) הזכאות תהיה בדומה לזכאות של שר כיוון שמדובר בנושאי משרה שיפוטית הבכירים ביותר.

שגית אפיק: הבקשה המקורית נגעה לנושאי משרה שיפוטית שהם שופט עליון בלבד.

משה גפני: שופט בית המשפט העליון.

משה גפני: הוא לא שופט עליון.

שגית אפיק: שופט בית המשפט העליון.

שגית אפיק: המלצת הצוות הייתה להרחיב את זה ליתר נושאי משרה שיפוטית הבכירים שזה נשיא בית הדין הקאדי לערעורים, ראש בית הדין הדתי הדרוזי לערעורים וחבר בית הדין הרבני הגדול וכל האחרים המנויים בסעיף.

השופט משה גל: לגבי כל האחרים, אני מבקש להעיר.

השופט משה גל: כל האחרים המנויים, אלה גם נשיאים בבתי משפט מחוזיים, בתי משפט השלום ובתי הדין האזוריים לעבודה.

השופט משה גל: יש כאן הטבה גורפת לכל הנשיאים, להשוות אותם.

השופט משה גל: אני חושב ואני מבקש שזה יירשם שהשופטים לא מבקשים את זה כי הם חושבים שזה לא נכון.

שגית אפיק: למה הם זכאים היום?

השופט משה גל: יש מדרג.

השופט משה גל: שופט בית משפט עליון ומנהל בתי המשפט זכאים בהקבלה לשר.

השופט משה גל: נשיא בית משפט מחוזי זכאי בהקבלה למנכ"ל.

השופט משה גל: נשיא בית משפט שלום זכאי בהקבלה למשנה למנכ"ל ונציב בית דין אזורי לעבודה טיפה פחות.

השופט משה גל: זה המדרג.

השופט משה גל: אם רוצים לעשות איחוד של מדרגים, אפשר, אבל אין בקשה להשוות את כל נשיאי בתי המשפט לרמה של שרים.

שגית אפיק: מה קורה בבית הדין השרעי ובבית הדין הדתי הדרוזי?

השופט משה גל: בבית הדין השרעי יש הקבלה.

השופט משה גל: נשיא בית הדין השרעי הוא מקביל לנשיא בית משפט עליון.

השופט משה גל: שופט בבית הדין השרעי העליון לערעורים הוא מקביל לשופט עליון וקאדי שיושב בבית הדין האזורי, הוא מקביל לשופט מחוזי או לשופט שלום.

שגית אפיק: זאת אומרת, לפי הבקשה שלך צריך אם כך להוריד מהסעיף אך ורק את נשיא בית המשפט המחוזי ונשיא בית משפט השלום.

השופט משה גל: לא.

השופט משה גל: אז צריך להשאיר שיש להם את הזכות לרכב.

שגית אפיק: בוודאי, להשאיר להם את הזכות לרכב אלא לא להשאיר אותה בתנאים של שר.

שגית אפיק: זאת כוונתי.

שגית אפיק: זאת אומרת, להשמיט אך ורק את נשיא בית המשפט המחוזי ונשיא בית משפט שלום ולהותיר את חברי בית הדין הדתי הדרוזי.

השופט משה גל: גם נשיאי בתי הדין לעבודה אזוריים ובמקביל לבתי הדין השרעי ובתי הדין הדתיים, לכל בתי הדין שהם לא ברמה המקבילה להיררכיה הגבוהה ביותר, להשאיר.

השופט משה גל: אם שואלים אותי, אני מציע לתקן את ההצעה כפי שאנחנו תיקנו אבל להוסיף גם את נשיא בית הדין השרעי לערעורים ואת נשיא בית הדין הרבני המקביל ואת הרבנים הראשיים שהם ממילא זכאים.

השופט משה גל: את זה להשאיר ואין צורך להשוות את כל נושאי המשרה שכפופים לנשיאים לרמה של שר.

אדם אבזך: לגבי בתי הדין השרעים, בית הדין השרעי לערעורים, קיבלנו וגם זה לא ביחס לדרגה גבוהה.

אדם אבזך: בבית דין רבני יש אב בית דין.

שגית אפיק: אנחנו לא מדברים כרגע על שכר יסוד אלא התנאים של רכב.

שגית אפיק: מה המצב בפועל?

אדם אבזך: לפי המצב הקיים יש הבדל בין נשיא בית הדין לערעורים והנשיא של בית הדין הרבני הגדול.

אדם אבזך: החברים של בית הדין השרעי לערעורים הם מקבילים לשופטי בית המשפט העליון.

שגית אפיק: זאת אומרת שאם נקבל את הצעתו של השופט גל, לטענתך זה יפגע בכם.

אדם אבזך: כן, בוודאי.

יעקב נאמן: לא, הוא טועה.

משה גפני: הרב היישריק.

אליהו רפאל היישריק: הם מדברים בשני קווים מקבילים.

משה גפני: למה זה יפגע בכם?

אדם אבזך: לא, זה לא יפגע.

השופט משה גל: אנחנו ביקשנו בסך הכול לתקן תקלה ניסוחית בהצעה.

השופט משה גל: זאת הייתה הבקשה.

אליהו רפאל היישריק: השופט משה גל מנסה לחסוך לאוצר המדינה כסף והוא לא רוצה שיצטייר כאילו כל נושאי המשרה השיפוטית בדרגותיהם השונות שזכאים היום לרכב, יקבלו.

אליהו רפאל היישריק: הוא לא מבקש את זה.

משה גפני: אני גם חושב כך.

שגית אפיק: אם אפשר להבהיר לגבי מי הבקשה.

השופט משה גל: קחו את ההחלטה המקורית.

משה גפני: תגיד עכשיו את הכול, מהתחלה ועד הסוף.

השופט משה גל: קחו את ההחלטה המקורית שבה כתוב לגבי שופטי העליון והמקבילים שלהם בכל בתי הדין, הם יהיו בדרג המקצועי.

השופט משה גל: הכוונה הייתה לתת להם כמו שרים והם מקבלים כמו שרים.

השופט משה גל: אמרו שיש כאן תקלה וביקשנו להוריד את התקלה הניסוחית הזאת.

שגית אפיק: אני אקריא לך את ההחלטה, ברשותך.

שגית אפיק: "שופט בית המשפט העליון, חבר בית הדין הרבני הגדול, נשיא בית משפט מחוזי, נשיא בית משפט שלום, נשיא בית הדין הארצי לעבודה, ראש אבות בתי דין שאינו מכהן כרב של עיר, נשיא בית הדין השרעי לערעורים, ראש בית הדין הדתי הדרוזי לערעורים, חבר בית הדין השרעי לערעורים, חבר בית הדין הדתי הדרוזי לערעורים ונשיא בית הדין האזורי לעבודה, יהיה רשאי לבחור בין החזר הוצאות רכב לפי סעיף זה לבין זכאות לרכב צמוד לנהיגה עצמית שיועמד לרשותו בתנאים המקובלים לגבי בעלי תפקידים בדירוגים המקצועיים בשירות המדינה הזכאים לרכב".

השופט משה גל: אני אסביר לכם את התקלה.

משה גפני: תסביר לעם הארץ כמוני.

משה גפני: הכוונה בהחלטה הזאת היא רכב ליסינג?

השופט משה גל: לא.

השופט משה גל: זה רכב צמוד או בליסינג או לא, מה שהחשב הכללי מסדר.

משה גפני: זה רכב צמוד.

השופט משה גל: זה רכב צמוד.

משה גפני: שמשלמים על זה מס.

השופט משה גל: כן.

השופט משה גל: הרבה מאוד כסף.

השופט משה גל: הכוונה הייתה מלכתחילה ששופטי בית המשפט העליון, נשיא בית הדין הארצי לעבודה, הרבנים הראשיים והקאדים המקבילים להם יקבלו הצמדה לשרים.

השופט משה גל: זאת הייתה הכוונה.

השופט משה גל: כל היתר מקבלים לפי דרגים מקצועיים כמו מנכ"ל וכמו משנה למנכ"ל.

השופט משה גל: המילה הדרג המקצועי לא מתאימה להיררכיה הגבוהה.

השופט משה גל: זאת תקלה ניסוחית.

השופט משה גל: בפועל הם מקבלים כמו שרים אלא שאנחנו מבקשים לתקן תקלה טכנית.

השופט משה גל: לא צריך מזה עכשיו לשנות את כל ההחלטה ואת כל הזכויות.

השופט משה גל: לתקן ניסוח.

השופט משה גל: להוריד בדרג המקצועי ואז יישאר שהמדרג הוא כפי שקיים היום.

שגית אפיק: אתה אומר להוריד בדירוגים המקצועיים בשירות המדינה, בתנאים המקובלים.

השופט משה גל: נכון.

שגית אפיק: איך זה יהיה?

השופט משה גל: בהתאם לסיכום עם החשב הכללי.

השופט משה גל: זה סוכם.

השופט משה גל: סוכם ששופטי העליון מקבילים לשרים, נשיאי המחוזי מקבילים למנכ"ל, נשיאי שלום מקבילים למשנה למנכ"ל.

השופט משה גל: יש סיכום כזה.

שגית אפיק: ראש בית דין לערעורים שרעי?

השופט משה גל: אותו הדבר.

השופט משה גל: יש הקבלה אחד לאחד.

משה גפני: מה בבית הדין הרבני?

השופט משה גל: בית הדין הרבני הגדול, הם מקבלים לעליון והם זכאים לקבל מה שמקבל שופט עליון.

משה גפני: וחברי בית הדין הגדול?

השופט משה גל: אותו הדבר.

השופט משה גל: הם מקבילים לשופטי העליון.

עופר זיו: אני מנהל מינהל הרכב הממשלתי.

עופר זיו: קודם כל, רכב של שר מבחינת זקיפת הטבה עולה הרבה מאוד כסף וחלק מהשופטים לא לוקחים אותו.

עופר זיו: השופטים החדשים בחרו שלא לקחת רכב, אבל זה לא בעניין.

משה גפני: דווקא כן בעניין כי אם הם לא בחרו, סימן שההטבה הזאת לא שווה.

יעקב נאמן: אני בחרתי להישאר עם הרכב שלי.

השופט משה גל: כל הנושא הזה של זקיפת הטבה לאלה שמשתמשים ברכב לעבודה באופן יום יומי או כאשר למשל לראש הממשלה יש רכב משוריין ובהתחלה חייבו אותו בעלויות.

משה גפני: הבנתי.

השופטת ורדה אלשייך: זה שווה למי שעושה יותר משלושים אלף קילומטרים בשנה.

משה גפני: כבר הגענו למצב שאני לא חולק על השופטים.

השופט משה גל: יש מוטיבציה לא לקחת את הרכבים.

עופר זיו: הפרשנות שהתחילה עוד לפני שאני הייתי בתפקיד, אני חושב שההדרגה של הדירוגים המקצועיים המקבילים נעשתה איזושהי פרשנות לזה ובזמנו הגבילו את שופטי בית המשפט העליון, בית הדין הארצי לעבודה ועוד כמה שאני לא זוכר מי הם כמקבילים לשופטים כאשר המדרג הלך וירד מכאן למטה.

עופר זיו: נשיא בית משפט שלום מקביל למנכ"ל וכן הלאה, עם כל ההגדרות.

עופר זיו: אולי זה נעשה לפי השכר.

עופר זיו: אני חושב שמה שצריך לעשות זה פשוט להשאיר את זה כיוון ששופטי בית המשפט העליון ובפועל נתנו להם כלי רכב של מקבילים לשרים, אבל ההגדרה הייתה לפי הדירוגים המקצועיים ואז זה לא התאים וביקשו פרשנות.

עופר זיו: התיקון שרוצים לעשות כאן, מבחינתנו אין לנו כל בעיה אבל ללכת במדרג לכל נושאי משרה שיפוטית נראה לי לא נכון.

משה גפני: למען האמת, אני לא מבין.

השופט משה גל: אנחנו לא מבקשים כלום.

השופט משה גל: אני לא כל כך מבין.

השופט משה גל: הבקשה היא על דעת החשב הכללי.

משה גפני: שמענו בקשות על פי החשב הכללי אבל פתאום התברר שבחשב הכללי יש כאלה שחושבים אחרת.

עופר זיו: מה שהשופט אמר, זה מקובל.

משה גפני: אז מה אם הוא אמר?

משה גפני: אני רוצה שתעשה לי סדר.

משה גפני: אני לא רוצה לצאת מכאן עם תקלה.

משה גפני: הסביר השופט גל את מה שהסביר, תיקון, ניסוח וכולי.

משה גפני: לא להוציא כסף נוסף מאוצר המדינה.

משה גפני: מקובל עלי.

משה גפני: אתה חולק עליו או לא חולק עליו?

עופר זיו: לא, אני לא חולק.

עופר זיו: אני אומר שההצעה כפי שהוצעה במקור, כפי שיש כוונה לשנות את ההחלטה, אם משנים את ההחלטה שיהיה כמו שר, זה אומר שלמעשה כל בעלי התפקידים שמקבלים רכב והם נושאי משרה שיפוטית, יקבלו באופן אוטומטי רכב של שר וזאת לא הכוונה.

עופר זיו: מה שאני אומר ומה שאומר השופט גל, זה למעשה אותו הדבר.

עופר זיו: אנחנו אומרים לשמר קבוצה שהיא תהיה מקבילה לשרים שהם שופטי בית משפט עליון, נשיא בית הדין לעבודה ואלה שמקבלים היום וכל השאר יהיו באותן רמות כפי שמקבלים היום.

משה גפני: השופט גל מציע תיקון טכני.

משה גפני: לתיקון הטכני אתה לא מתנגד.

משה גפני: יפה.

משה גפני: היועצת המשפטית תנסח את זה בהתאם לתיקון הטכני.

משה גפני: הכול בסדר?

השופט משה גל: בסדר גמור.

שגית אפיק: מה שאני אנסח יהיה שהועמד לרשותו בתנאים המקובלים לגבי בעלי תפקידים הזכאים לרכב צמוד לפי ההסכם עם החשב הכללי.

עופר זיו: בסדר.

שגית אפיק: אפשר להצביע על ההחלטה הזאת, החלטת משכורת נושאי משרה שיפוטית (תיקון), התשע"ב-2012 כפי שהקראתי, תיקון של סעיף 9א(ד) בתיקון הטכני שאמרתי קודם.

משה גפני: אנחנו מצביעים.

משה גפני: בעד אישור ההחלטה – פה אחד ההחלטה אושרה

משה גפני: יש עוד משהו?

משה גפני: יש עוד בקשות שלכם?

השופט משה גל: יש הרבה בקשות.

משה גפני: לא, אין הרבה בקשות.

משה גפני: מה שלא ביקשתם, תגידו.

השופט משה גל: ייעוץ פנסיוני.

השופט משה גל: אנחנו חושבים ששופטים מכהנים צריכים לדעת להיערך גם לכניסה לתפקיד וגם לסיום התפקיד.

השופט משה גל: אגב, אני פורש ולקחתי ייעוץ פרטי ולא מבקש לעצמי, אבל אני חושב שנכון שיהיה ייעוץ פנסיוני לשופטים.

משה גפני: יש החלטה של שאתם לא מקבלים, לא אתם ולא השרים.

השופט משה גל: לא, יש החלטה לגביהם.

השופט משה גל: אין החלטה לגבינו.

משה גפני: יש עכשיו החלטה גם לגביכם.

משה גפני: אם אתה רוצה שאני אצביע, אני אצביע.

משה גפני: אני לא הולך להיות יותר בזבזן מאשר משרד האוצר.

משה גפני: אני חשבתי שייעוץ פנסיוני, היות שצריך להשוות את זה, צריך לתת את זה לשרים.

משה גפני: חשבנו, אנחנו הצוות.

משה גפני: עלתה כאן הבקשה גם לגבי השופטים והיא לא עלתה בצוות.

משה גפני: אני נטיתי, ברגע שיאושר לשרים, לאשר גם לשופטים אבל אם לא מאשרים לשרים, לא מאשרים לשופטים.

משה גפני: אני רוצה להצביע על הנושא של שיטת ההצמדה של השופטים, להשוות את זה, אבל אני לא הולך להצביע עכשיו ואני אומר לכם מדוע.

משה גפני: יש לי עכשיו רוב וזה ייראה מחטף וזה נושא מאוד עקרוני.

משה גפני: ההצעה שלי היא להשוות את השרים ואת השופטים וללכת על ההצעה שהציע בשעתו חבר הכנסת לשעבר חיים אורון.

משה גפני: אני סברתי, ואני סבור גם עכשיו, ששיטת ההצמדה של שכר השופטים ושל השרים צריכה להיות אותו הדבר.

משה גפני: אני חושב שגם חברי הכנסת צריכים להיות באותה שיטה.

משה גפני: אז היה מדובר לעשות את הממוצע שבין ההשוואה למדד המחירים לצרכן, חצי, לבין השכר הממוצע במשק.

משה גפני: בשעתו ביקשתי לדחות את העניין הזה ולקבל החלטה.

משה גפני: אני יכול להביא את זה להצבעה, זה מופיע בסדר היום, מסתבר שיש לי עכשיו רוב ואני יכול להעביר את זה, אבל מכיוון שחלק גדול מחברי הוועדה – ואני מניח שאתם גם לא גייסתם – לא נמצאים כאן, אני לא אצביע.

יעקב אדרי: הרב גפני בהגינות רבה אומר את הדברים האלה.

משה גפני: אני לא עושה את זה בצורה הזאת.

משה גפני: אני אביא את זה באחת הישיבות.

משה גפני: אני חושב שנצטרך להצביע על זה.

משה גפני: בתמורה לעניין הזה של ההשוואה שבעצם יש כאן בשנים בהן השכר הממוצע במשק גבוה יותר מהמדד, אני הצעתי שכל ההטבות שיש לשרים יהיו גם לשופטים.

משה גפני: אתם אמרתם לא.

משה גפני: אני חושב שצריכה להיות השוואה.

משה גפני: מכיוון שאני לא רוצה לעשות את זה בצורה הזאת, זה לא איזה דבר שאני עושה אותו במחטף, אני מודיע שאני אודיע קודם מתי אני מביא את זה להצבעה.

משה גפני: כל אחד יגייס את חברי הוועדה, כל מי מעוניין להביא את עמדתו בעניין, ואז נצביע.

משה גפני: גם אם אני אהיה במיעוט, זאת עמדתי.

משה גפני: אני חושב שהשכר, גם של חברי הכנסת, גם של השרים, גם של השופטים, גם של נושאי המשרה בעידן בו אנחנו מצויים היום צריך להגיע לפשרה בעניין של העלאת השכר והצמדתו.

משה גפני: יכול להיות שאני לא שייך לרוב בוועדה בעניין הזה ואני בוודאי לא אעשה את זה במחטף.

משה גפני: לכן אני לא אצביע היום ותתארגנו לעניין.

משה גפני: אני אומר את זה לכל הצדדים.

השופטת ורדה אלשייך: יש לי בקשה שגם ביקשתי אותה מטמיר בזמנו.

השופטת ורדה אלשייך: תנו לנו הודעה לא כדי שנוכל להתארגן אלא כדי שנוכל לבוא לכאן מפני שכאשר ביום חמישי מודיעים לי שביום שני יש ישיבה, יש שופט אחד מסכן בתל אביב ששומע היום תיקים של שני שופטים, את שלי ואת שלו.

השופטת ורדה אלשייך: תנו לנו לפחות שבוע מראש.

משה גפני: לגבי ההצבעה על שיטת ההצמדה, נודיע לכם שבוע מראש.

משה גפני: נשתדל להודיע שבוע מראש בלי נדר.

משה גפני: אבל היא ועדה דינאמית.

משה גפני: אין לנו ברירה.

משה גפני: למשל, הנושא הזה, אנחנו קובעים סדר יום, אנחנו קובעים ביום רביעי ועד שאתם מקבלים את ההודעה עובר זמן.

משה גפני: אנחנו רצינו לשים את הנושא היום בסדר היום כי ביום רביעי אין ישיבת ועדה.

משה גפני: בהתחלה חשבתי לעשות את זה ביום רביעי אבל ביום רביעי מליאת הכנסת לא מתכנסת והוועדה לא מתכנסת.

השופטת ורדה אלשייך: אני לא באה בטרוניה.

השופטת ורדה אלשייך: אני רק מבקשת.

השופטת ורדה אלשייך: אנחנו לא במצב של לכתוב שאין קבלת קהל.

משה גפני: בסדר.

משה גפני: ביקשת דבר מאוד מקובל.

משה גפני: יש לנו עוד משהו?

משה גפני: אין.

משה גפני: תודה רבה.

משה גפני: הישיבה נעולה.